《免归思母八首 其五》
明代·张国维

力竭胼胝复治戎，呼亲无计托征鸿。我生分向离愁尽，子舍翻疑隔世通。

灯下低徊开喜烬，堂前洒扫绕熏风。鬓霜揽镜还成惧，恐动哀怜减泄融。

作者简介：（1595—1646）浙江东阳人，字九一，号玉笥。天启二年进士。授番禺知县。崇祯初擢刑科给事中，劾罢阉党副都御史杨所修等，尝谏帝“求治太锐，综核太严”。七年，擢右佥都御史、巡抚应天安庆等十府。以农民军势盛，请割安庆等府，另设巡抚。后代陈新甲为兵部尚书。十六年，以清兵入畿辅，下狱，旋得释。命赴江南练兵输饷。南都陷，请鲁王监国，任兵部尚书，督师江上。还守东阳，兵败投水死。有《吴中水利书》、《张忠敏公遗集》。